Vi skal ta en liten prat om nettvett.
Det er lurt å tenke over hvordan du oppfører deg på nett; hva du publiserer og hvordan du kommenterer ting.
Det blir mer og mer aktuelt med tiden.
Du trenger ikke å lete lenge etter en avis for å finne stygge kommentarer, eller rare innlegg på Facebook.
Det er ikke bare unge som trenger å tenke over slikt?
Definitivt ikke!
Redd Barna har laget et sett med nettvettregler.
Det er også laget en bok om disse reglene.
En novellesamling som riktig nok er tenkt for barn og unge fra 10 til 14 år.
Men det er nok også lurt for foreldre, lærere og andre som har kontakt med unge å lese boka -
- for å vite hvordan de kan snakke med unge om slike ting.
Novellene er også godt skrevet, det er veldig fine historier.
Det er flere stoppunkter i novellene, der det er naturlig å tenke seg om.
Det er ikke noen definert slutt på novellene. De slutter med at du kan prate om et konkret tema.
Det er én novelle for hver av de åtte nettvettreglene.
La oss gå gjennom reglene.
Dette handler om ren mobbing. Noe av det har media dekket, så alle vet at mobbing forekommer i mange miljøer.
Men jeg blir også sjokkert over en del kommentarer til eksempelvis avisartikler på nettet.
Man kan fort henge ut folk som blir omtalt i avisartikler uten å tenke at den omtalte personen har en sjel.
Det er også en viss fare for å misforstå ironi og sarkasme i tekstlig form, ettersom det ikke finnes en egen font for sjangeren.
Jeg hørte et forslag om innlogging med BankID eller en annen sikker legitimasjon for å få legge ut offentlige kommentarer.
Jeg synest det er et godt forslag.
Må man ikke bruke Facebook-profilen sin for å kommentere hos enkelte nettaviser nå?
Jo, men det er lett å lage en falsk Facebook-profil.
Mobbing er stygt, og det er nesten enda værre på nettet fordi det kan bli liggende der til evig tid.
Til spott og spe for alle.
Neste regel:
-Har du sett noen fyllabilder av voksne på nett? -Ja, ganske mange, faktisk.
Det legges ut mye, og vi har f.eks. hørt om unge jenter som legger ut lettkledde bilder av seg selv, som de senere angrer veldig på.
Og det å legge ut bilder av andre uten samtykke er både farlig og feil.
Det er ikke alltid lett å fjerne bilder. Andre brukere kan ha snappet dem opp.
Tenk deg godt om før du legger ut bilder.
Passordet "123" er ikke så veldig smart.
Ikke del passord med andre enn folk du stoler veldig på.
Voksne kan også finne på å henge en lapp med passordet sitt på skjermen.
Jeg kjenner flere eksempler på venner som har fått passordene sine snappet opp.
Noen har kanskje delt passordet for å få hjelp til innlogging.
Og så har det skjedd veldig kjedelige ting i etterkant.
Nå er det veldig mye som angår livet ditt som er passordbeskyttet, så passordet er uhyre viktig.
Et godt tips er å lage en setning som er lett å huske.
Passfraser blir anbefalt sterkere enn passord.
For eksempel "JegLikerStektEgg"
Hvis det er passfrasen til en matside, er det ganske lett å huske. For det er ikke lurt å lage samme passord til alt.
Man kan kanskje ikke ha ett passord for hver eneste side heller, det finnes grenser for hva man klarer å huske.
Velg passord som er vanskelig å gjette, men lett å huske.
Men å ha *for* mange passord kan bli vanskelig å huske.
Det er ikke mange dagene siden du tok meg i å gå på en bløff.
Ja, du trodde på en artikkel i en satirisk nettavis?
Jeg visste ikke at det var en satirisk avis, og syntes artikkelen var så troverdig formulert.
Så jeg gikk fem på!
Det finnes også amerikanske presidenter som lyver på Twitter hver dag.
Neste regel:
Her er det også lett å tro det bare er aktuelt for unge.
Dating-sider er aktuelle her.
Jeg tror ikke jeg kunne ha datet noen uten selskap av en bekjent, om jeg ikke kjente daten.
Jeg hadde i alle fall valgt å møte vedkommende på et offentlig sted.
Ja, at to voksne møtes på en restaurant er i alle fall tryggere enn i et privat hjem.
For barn og unge er det viktig å ha med seg noen.
Folk du kun har møtt på nettet vet du i prinsippet ingenting om.
Denne regelen er selvforklarende.
Blir ting ubehagelig, får du mistanke om at du er i kontakt med noen som ikke er den de utgir seg for -
- så er det viktig for unge å prate med voksne uansett.
Selv om det ikke er noe morsomt, er det bedre å gjøre det slik enn å risikere å bli utsatt for noe enda værre.
Nettopp. Det er lurt å prate med andre når man opplever stygge ting.
Og hvis du opplever stygge ting, og føl at det er din skyld. For det er det ikke.
Det er nok politiet glade for at du gjør. Det er vanskelig for dem å ha oversikt over alt som skjer på nett.
De er helt avhengige av tips, selv om de gjør sin egen research også.
De kan ikke ha oversikt over alle profiler på Twitter, Facebook, alle dating-forum og apper.
Det blir omfattende. Brukerne selv er viktige hjelpemiddel for politiet.
Boka er utgitt av Universitetsforlaget.
Den er forfattet av Janne Aasebø Johnsen.
Jeg sier hurra for Janne Aasebø Johnsen. Boka var mye bedre enn jeg hadde trodd på forhånd.